Diari Oficial de la Generalitat Valenciana


Sumari del DOGV 5716, del 04-03-2008 (2008/2054)

Informació pública del projecte d'expropiació de col·lectors laterals al costat de la canalització del riu Sec i el seu cobriment.
----------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2054


Data del document
:   09-01-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública del projecte d'expropiació de col·lectors laterals al costat de la canalització del riu Sec i el seu cobriment. [2008/2054]  
La Junta de Govern Local de l'Ajuntament de Castelló de la Plana, en sessió duta a terme el dia 21 de desembre de 2007, va adoptar el següent acord:  
«Entre les actuacions que l'Ajuntament de Castelló de la Plana desenvolupa per a aconseguir la integració urbanística i mediambiental dels terrenys situats en el riu Sec, entre l'antiga carretera N-340 fins a la ronda de la Circumval·lació, al terme municipal de Castelló de la Plana, consta el projecte de col·lectors laterals junt amb la canalització del riu Sec i el seu cobriment, aprovat per la Junta de Govern Local, en data de 22 de desembre de 2005, per a la redacció del qual s'ha tingut en compte el Pla director de la Xarxa d'Evacuació d'Aigües Pluvials en la zona nord-oest de Castelló.  
Mitjançant acord de la Junta de Govern Local, de data de 7 de juliol de 2006, s'adjudiquen la redacció de l'esmentat projecte i l'execució de les obres a la mercantil Dragados, SA.  
Les actuacions incloses en el projecte de col·lectors laterals junt amb la canalització del riu Sec i el seu cobriment comporten la concessió de subvencions per part dels fons de cohesió europeus, fins a un 80% de l'import de les obres, i és l'any 2007 l'últim del programa operatiu, per la qual cosa és molt important accelerar l'obra i, en conseqüència, l'adquisició dels terrenys.  
El Pla General recull l'execució de les obres d'aquest projecte, i els terrenys afectats per aquest pla estan qualificats com a sòl urbà, per la qual cosa escau l'expropiació d'aquests. L'arquitecte municipal ha realitzat projecte d'expropiacions de les finques afectades, i la valoració dels terrenys a ocupar ascendeix a 405.652,54 euros.  
El 21 de novembre de 2007, s'ha emés document de retenció de crèdit favorable per part del director de l'Àrea de Gestió Pressupostària i Comptabilitat.  
Tenint en compte que:  
Segons els articles 1 i següents de la Llei d'Expropiació Forçosa, de 16 de desembre de 1954, (LEF), l'expropiació forçosa podrà ser acordada, entre altres, pel municipi, entenent-se les actuacions de l'expedient expropiatori, en primer lloc, amb el propietari de la cosa o titular del dret objecte de l'expropiació, sent indispensable la prèvia declaració d'utilitat pública o interés social del fi al qual haja d'afectar-se l'objecte expropiat.  
L'àmbit objecte d'expropiació està definit pel Pla General que destina els béns afectats a vial, per la qual cosa existeix declarada la utilitat pública i la necessitat d'ocupació, segons disposa l'article 8 de la LEF.  
Segons l'article 187.1 de la Llei 16/2005, de 30 de desembre, Urbanística Valenciana, el sòl destinat a dotacions públiques es podrà obtindre, per mitjà d'expropiació, en qualsevol moment i classe de sòl.  
D'acord amb l'article 434.1 del Reial Decret 67/2006, de 19 de maig, pel qual s'aprova el Reglament d'Ordenació i Gestió Territorial Urbanística, per mitjà del procediment de taxació conjunta es fixen de manera raonada els preus dels terrenys afectats per l'actuació, segons la seua classificació i qualificació urbanística, i s'estableixen els fulls de preu just individualitzat per a cada finca, en les quals es contindran el valor del sòl i de les construccions, instal·lacions i plantacions que sustente i altres indemnitzacions.  
Segons l'article 127. 1. d) de la Llei Reguladora de les Bases de Règim Local, de 2 d'abril, correspon a la Junta de Govern Local les aprovacions entre altres dels instruments de planejament de desenvolupament del planejament general.  
Per tot això, a la vista dels informes emesos per l'arquitecte municipal, de la tècnica d'administració general i de l'interventor, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1) Determinar el procediment de taxació conjunta per a expropiar els béns necessaris per a executar les obres del projecte de col·lectors laterals junt amb la canalització del riu Sec i el seu cobriment.   
2) Exposar al públic durant el termini d'un mes el projecte d'expropiació referit dels béns i drets afectats per a dur a terme l'expropiació dels terrenys abans indicats, la valoració del qual ascendeix a 405.652,54 euros, a fi que els interessats puguen formular-hi les al·legacions i observacions que creguen convenients, essencialment amb vista a la titularitat o valoració dels seus drets.»  
La relació de propietaris, béns i drets afectats d'expropiació és la que figura en l'annex que s'insereix a continuació.  
La qual cosa es fa pública per a coneixement general i a efectes que durant el termini d'un mes, les persones interessades puguen, respecte del projecte d'expropiació, formular-hi les al·legacions o observacions que consideren convenients, essencialment amb vista a la titularitat o valoració dels seus drets i, a més, puguen oposar-se per raons de fons o forma a la necessitat ocupació. Aquest projecte podrà consultar-se en la Secció d'Urbanisme i Obres de l'Ajuntament de Castelló de la Plana, de dilluns a divendres, de 09.00 a 14.00 hores.  
Així mateix, s'exposa al públic la relació de propietaris, béns i drets, a fi que durant el termini d'un mes, les persones interessades o qualsevol altra persona puguen aportar-hi les dades oportunes per a rectificar possibles errors en la relació publicada com a annex.  
ANNEX  
Relació de béns i drets   
Finca núm.: 11  
Titular: Cristina Fabregat Verdaguer.  
Domicili: c/ Arrufat Alonso, núm. 2-1r-1, 12909, Castelló de la Plana.  
Situació finca: c/ Mestre Caballero 26-24 (avinguda Barcelona, 50).  
Finca cadastral: 0276444HU3819K0189FW.  
Finca registral: tom 276, llibre 183, foli 105, finca 20057, inscripció 2a, RP núm. 4 Castelló.  
Límits:   
Sup. a expropiar: 381,46 m².  
Altres drets: lliure de càrregues.  
Ús actual: sòl sense edificar.  
Finca núm.: 12  
Titular: Teresa Samit Gil.  
Domicili: c/ Historiador Escolano núm. 48-2n-2, 12748 Castelló de la Plana.  
Situació finca: c/ Sogorb, núm. 87.  
Finca cadastral: 0751245QH7630D4643YV.  
Finca registral: tom 1.179, llibre, 469, secció 1a, foli 214, finca 34.754, inscripció 2a, RP núm. 1 Castelló.  
Límits: prenent com a front el carrer Segorb: dreta, riu Sec; esquerra, Andrés Puig; i fons, avinguda Barcelona, que la separa de la llavors via fèrria.  
Superfície total de sòl: 959 m².  
Sup. a expropiar: 692,74 m².  
Altres drets: lliure de càrregues.  
Ús actual: hi ha una edificació ruïnosa abandonada.  
Finca núm..: 13  
Titular: Agustín Ernesto Agustina.  
Domicili: c/ Sogorb, núm. 85, 12721, Castelló de la Plana.  
Situació finca: c/ Sogorb, núm. 85.  
Finca cadastral: 6695607CL2382C2402YV.  
Finca registral: tom 793, llibre, 83, secció 1a, foli 207, finca 6.768, inscripció 1a, RP núm. 1 Castelló.  
Límits: nord, Miguel Samit Marí; sud, José Beltrán Cucala; est, finca del comprador, i oest, resta de la finca que se segrega.  
Superfície total de sòl: 114,54 m².  
Sup. a expropiar: 2.70 m².  
Altres drets: lliure de càrregues.  
Ús actual: es tracta de sòl sense edificar.  
Finca núm.: 16  
Titular: María Guillamón Celades.  
Domicili: passeig Bona vista, núm. 18, 5t, 12159, Castelló de la Plana.  
Situació finca: c/ Sogorb, núm. 90.  
Finca cadastral: 3477789JZ7308Z9768BK.  
Finca registral: tom 1227, llibre 517, secció 1a, foli 137, finca 36.886, inscripció 1a, RP núm. 1 Castelló.  
Límits: nord i oest, Jaime Sales; est, parcel·la de la Societat de Regs del Pantà de Maria Cristina; i sud, riu Sec.   
Superfície total de sòl: 3.324 m².  
Sup. a expropiar: 797,51 m².  
Altres drets: lliure de càrregues.  
Ús actual: sòl sense edificar.  
Finca núm.: 17  
Titular: desconegut.  
Domicili:   
Situació finca:   
Finca cadastral: 1822074MG0868F4631ZO.  
Finca registral:   
Límits:  
superfície total de sòl: 755 m².  
Sup. a expropiar: 432,64 m².  
Ús actual: sòl sense edificar.  
Finca núm.: 18  
Titular: Concepción Falcó Minguell.  
Domicili: av. Caputxins núm. 6-esc. DC -2D, 12973 Castelló de la Plana.  
Situació finca: c/ Riu Xaló, núm. 11.  
Finca cadastral: 9573943OA3450H2886SV.  
Finca registral: tom 447, llibre 289, foli 145 girat, finca 28.801, Inscripció 2a, RP núm. 1 de Castelló.  
Límits: nord, Vicente Peris; sud, riu Sec de Borriol; est, Gaspar-Juan Lacasaña i el riu; i oest, Salvador Llansola Moliner.   
Superfície total de sòl: 2.493 m².  
Sup. a expropiar: 966,15 m².  
Altres drets: lliure de càrregues.  
Ús actual: sòl sense edificar.  
Castelló de la Plana, 9 de gener de 2008.- El vicealcalde: Javier Moliner Gargallo.